ราคาหุ้นพุ่งเกิน 10% (สิงหาคม 2560)
“ข่าวหุ้นธุรกิจ” มีการรวบรวมข้อมูลความเคลื่อนไหวของราคาหุ้นเดือนสิงหาคม 2560 เพื่อเป็นตัวเปรียบเทียบว่ามีหุ้นตัวไหนบ้างในตลาด SET เคลื่อนไหวไปกับทิศทางเดียวกับดัชนีตลาดหลักทรัพย์ที่ปรับตัวขึ้น 2.54% โดยเทียบจากดัชนีอยู่ที่ระดับ 1,576.08 จุด (31 ก.ค. 60) มาอยู่ที่ 1,616.16 จุด (30 ส.ค. 60) หรือบวกไป 40.08 จุด
10 ก.ย. 2560

เส้นทางนักลงทุน
“ข่าวหุ้นธุรกิจ” มีการรวบรวมข้อมูลความเคลื่อนไหวของราคาหุ้นเดือนสิงหาคม 2560 เพื่อเป็นตัวเปรียบเทียบว่ามีหุ้นตัวไหนบ้างในตลาด SET เคลื่อนไหวไปกับทิศทางเดียวกับดัชนีตลาดหลักทรัพย์ที่ปรับตัวขึ้น 2.54% โดยเทียบจากดัชนีอยู่ที่ระดับ 1,576.08 จุด (31 ก.ค. 60) มาอยู่ที่ 1,616.16 จุด (30 ส.ค. 60) หรือบวกไป 40.08 จุด
ส่วนการหยิบยกหุ้นในตลาด SET ครั้งนี้ว่าหุ้นตัวไหนเคลื่อนไหวไปในทิศทางที่เป็นบวกแล้ว ยังสามารถปรับตัวขึ้นชนะดัชนีโดยการปรับตัวเกิน 10% อีกด้วย
สำหรับหุ้นที่ปรับตัวเกิน 10% ได้แก่ TEAM, TSI, PLE, SVOA, LST, ASIMAR, TR, SORKON, ASIAN, CWT, BH, IT, DIGI, ESSO, PATO, MALEE, TFG, TCMC, SPI, KTC, TVI, TCB, TCC, UTP, PE, AMATA, WORK, MACO, BEAUTY, SQ, COM7, JWD, PTG, ERW, TMT, TPOLY, CRANE, BGRIM, PDI, NUSA, SYNTEC, THREL, UV, TNPC, MEGA, RS, PLAT, CPF, TIP และ IHL
ปรากฏว่าหุ้นที่ปรับตัวขึ้นแรงมีทั้งหุ้นหน้าเก่า และหน้าใหม่ ให้เชยชม แต่ที่สำคัญไปกว่านั้น คือ นักลงทุนรับเงินไปอย่างสบายใจ
อย่างไรก็ดี การขึ้นของราคาหุ้นแต่ละตัวมีความหมายหลายนัยต่างกันไป โดยการเล่นเก็งกำไรตามสัญญาณเทคนิคขาขึ้น  การไล่ราคาจากการรับข่าวดี เช่น ผลประกอบการดี บริษัทมีการขยายธุรกิจ  เป็นต้น ซึ่งล้วนเป็นปัจจัยทั้งสิ้น
เช่นหุ้นที่ราคาพุ่งสูงสุด อย่าง บริษัท ทีมพรีซิชั่น จำกัด (มหาชน) หรือ TEAM ราคาหุ้นพุ่งขึ้น 61.54% หรือขึ้นไป 0.80 บาท วัดจากราคาปิดในวันที่ 31 ก.ค. 60 อยู่ที่ 1.30 บาท ขณะที่วันที่ 31 ส.ค. 60 อยู่ที่ 2.10 บาท ขานรับงบฯ การเงินไตรมาส 2/60 พลิกเป็นกำไร-รับคำสั่งซื้อเพิ่มขึ้นจากกลุ่มลูกค้าอเมริกา-ยุโรป เนื่องจากความผันผวนของตลาดเริ่มคลี่คลาย
ต่อมา บริษัท ไทยเศรษฐกิจประกันภัย จำกัด (มหาชน) หรือ TSI ราคาหุ้นพุ่งขึ้น 40.91% หรือขึ้นไป 0.18 บาท วัดจากราคาปิดในวันที่ 31 ก.ค. 60 อยู่ที่ 0.44 บาท ขณะที่วันที่ 31 ส.ค. 60 อยู่ที่ 0.62 บาท ซึ่งเป็นการเข้าเก็งกำไรตามสัญญาณเทคนิคขาขึ้นเป็นระยะ
ขณะที่ บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE ราคาหุ้นพุ่งขึ้น 38.98% หรือขึ้นไป 0.46 บาท วัดจากราคาปิดในวันที่ 31 ก.ค. 60 อยู่ที่ 1.18 บาท ขณะที่วันที่ 31 ส.ค. 60 อยู่ที่ 1.64 บาท เป็นการเข้าซื้อจากการรับข่าวว่าบริษัทได้พันธมิตรจีนประมูลงานขนาดใหญ่ของ AOT เสนอราคาต่ำสุดงานอาคารแซทเทิลไลท์ชั้น 2-4 สุวรรณภูมิเฟส 2 ที่ 1.42 หมื่นล้านบาท
กลุ่มกิจการร่วมค้า PCS ที่ประกอบด้วย บมจ.เพาเวอร์ไลน์ เอ็นจิเนียริ่ง (PLE) และบริษัท ไชน่า สเตท คอนสตรัคชั่น เอนยิเนียริ่ง (ประเทศไทย) จำกัด เป็นผู้เสนอราคาต่ำสุดที่ 1.42 หมื่นล้านบาท ต่ำกว่าราคากลางประมาณ 12% หรือประมาณเกือบ 2 พันล้านบาทจากที่กำหนดไว้ที่ 1.6 หมื่นล้านบาท ถือว่าเป็นงานขนาดใหญ่มากสำหรับบริษัทรับเหมาก่อสร้างขนาดกลางอย่าง PLE แต่ยังไม่เปิดเผยถึงสัดส่วนการถือหุ้น และอัตรากำไรที่ได้รับ
ส่วน บริษัท เอสวีโอเอ จำกัด (มหาชน) หรือ SVOA ราคาหุ้นพุ่งขึ้น 36.36% หรือขึ้นไป 0.56 บาท วัดจากราคาปิดในวันที่ 31 ก.ค. 60 อยู่ที่ 1.54 บาท ขณะที่วันที่ 31 ส.ค. 60 อยู่ที่ 2.10 บาท ได้รับประโยชน์จากโบรกฯ เชียร์ราคาหุ้นยังต่ำ BV ประกอบกับแนวโน้มผลงานปีนี้ลุ้น New high/เทคนิคหนุน
นอกจากนี้ยังมีตัวอย่างของตัวเลขด้านราคาหุ้นพุ่งเกิน 10% รายละเอียดดูได้จากตารางประกอบ
ข้อมูลที่ปรากฏจึงเป็นการเทียบเคียงด้านเดียวเท่านั้น ไม่ได้บ่งบอกว่าการที่ราคาหุ้นแพงเกินพื้นฐาน หรือถูกกว่าพื้นฐานแต่อย่างใด แต่เป็นการหยิบยกของความเคลื่อนไหวของหุ้นเท่านั้น
…
